ਹੰਸਾ ਯੋਗੇਂਦਰ
ਹੰਸਾ ਯੋਗੇਂਦਰ (English: Hansa Yogendra, ਹਿੰਦੀ: हंसा योगेन्द्र; ਜਨਮ: 8 ਅਕਤੂਬਰ 1947) ਇੱਕ ਭਾਰਤੀ ਯੋਗਾ ਅਧਿਆਪਕ, ਲੇਖਕ, ਖੋਜਕਾਰ ਅਤੇ ਟੈਲੀਵਿਜ਼ਨ ਸ਼ਖਸੀਅਤ ਹੈ। ਉਹ ਮੁੰਬਈ ਵਿੱਚ 'ਦਿ ਯੋਗਾ ਇੰਸਟੀਚਿਊਟ' ਦੇ ਡਾਇਰੈਕਟਰ ਹਨ, ਜਿਸਦੀ ਸਥਾਪਨਾ ਉਸਦੇ ਸਹੁਰੇ ਸ਼੍ਰੀ ਯੋਗੇਂਦਰ ਨੇ ਕੀਤੀ ਸੀ।. ਇਹ ਇੱਕ ਸਰਕਾਰੀ ਮਾਨਤਾ ਪ੍ਰਾਪਤ ਗੈਰ-ਮੁਨਾਫ਼ਾ ਸੰਸਥਾ ਹੈ ਅਤੇ ਦੁਨੀਆ ਦਾ ਸਭ ਤੋਂ ਪੁਰਾਣਾ ਸੰਗਠਿਤ ਯੋਗਾ ਕੇਂਦਰ ਹੈ, ਜਿਸਦੀ ਸਥਾਪਨਾ 1918 ਵਿੱਚ ਕੀਤੀ ਗਈ ਸੀ। ਉਹ 1980 ਦੇ ਦਹਾਕੇ ਵਿੱਚ ਡੀਡੀ ਨੈਸ਼ਨਲ 'ਤੇ ਪ੍ਰਸਾਰਿਤ ਟੈਲੀਵਿਜ਼ਨ ਲੜੀ 'ਯੋਗਾ ਫਾਰ ਬੈਟਰ ਲਿਵਿੰਗ' ਦਾ ਮੇਜ਼ਬਾਨ ਸੀ। ਉਹ 'ਕੁਆਲਿਟੀ ਕੌਂਸਲ ਆਫ਼ ਇੰਡੀਆ' ਦੀ 'ਯੋਗਾ ਪ੍ਰਮਾਣੀਕਰਣ ਕਮੇਟੀ' ਦੇ ਮੁਖੀ ਅਤੇ 'ਅੰਤਰਰਾਸ਼ਟਰੀ ਯੋਗਾ ਬੋਰਡ' ਦੇ ਪ੍ਰਧਾਨ ਹਨ। ਉਹ ਭਾਰਤੀ ਯੋਗਾ ਸੰਘ ਦੇ ਉਪ-ਪ੍ਰਧਾਨ ਹਨ।